b'\n_START_ARTICLE_\nWeyland-Yutani\n_START_SECTION_\nHistoria\n_START_PARAGRAPH_\nWeyland-Yutani Corporation syntyi, kun Weyland Industries (joka tunnettiin 2020-luvulla nimell\xc3\xa4 Weyland Corporation) ja Yutani Corporation fuusioituivat vuonna 2023. Alun perin yhti\xc3\xb6n nimi oli Weyland-Yutani Corporation, ja sit\xc3\xa4 johtivat Peter Weyland ja rouva Yutani. Rouva Yutanin kuoltua Weyland j\xc3\xa4i johtamaan yhti\xc3\xb6t\xc3\xa4._NEWLINE_Peter Weylandin seuraajaksi valittiin Bishop-androidi, joka n\xc3\xa4ytti alkuper\xc3\xa4iselt\xc3\xa4, mutta nuoremmalta Charles Bishop Weylandilta, joka oli Weyland Industriesien johtaja vuonna 2004. H\xc3\xa4n oli paljon yst\xc3\xa4v\xc3\xa4llisempi kuin muut seuraajansa ja ainoa, joka ei yritt\xc3\xa4nyt tuoda Alienia mukaan Maahan. Bishop kuoli Alien-kuningattaren tuhotessa h\xc3\xa4net vuonna 2179._NEWLINE_My\xc3\xb6hemmin Weyland-Yutanin johtajaksi valittiin Bishop II, joka kutsui itse\xc3\xa4\xc3\xa4n nimell\xc3\xa4 Michael Bishop. Vuosia my\xc3\xb6hemmin johtajaksi valittiin Karl Bishop Weyland (tunnettu Aliens vs. Predator -pelist\xc3\xa4), jonka huhuttiin olevan Charles Bishop Weylandin poika, vaikka Karl Bishop oli todellisuudessa androidi._NEWLINE_Karl Bishop tuhoutui, kun Colonial Marine nimelt\xc3\xa4\xc3\xa4n \xe2\x80\x9dRookie\xe2\x80\x9d (tunnettu Aliens vs. Predator -pelist\xc3\xa4) ampui h\xc3\xa4nt\xc3\xa4 pistoolilla ja my\xc3\xb6hemmin putosi laavaan. Karl Bishop -androideja on muiden androidien tapaan kuitenkin tehty lis\xc3\xa4\xc3\xa4. Jos yksi Karl Bishop -androidi tuhoutuu, toinen tulee aina tilalle. Siten yhti\xc3\xb6ll\xc3\xa4 n\xc3\xa4ytt\xc3\xa4\xc3\xa4 olevan ikuisesti sama ja alkuper\xc3\xa4inen johtaja.\n_START_SECTION_\nYhti\xc3\xb6n toiminta\n_START_PARAGRAPH_\nYhti\xc3\xb6 muun muassa yll\xc3\xa4pit\xc3\xa4\xc3\xa4 aurinkokunnan ulkopuolella sijaitsevia siirtokuntia. Yhti\xc3\xb6n suunnitelmana on my\xc3\xb6s maankaltaistaa asumiskelvottomia planeettoja, kuten se teki LV-426:lle (tunnettu elokuvista Alien \xe2\x80\x93 kahdeksas matkustaja ja Aliens \xe2\x80\x93 paluu) ja yritti tehd\xc3\xa4 BG-386:lle (tunnettu Aliens vs. Predator -pelist\xc3\xa4). Yhti\xc3\xb6n tunnuslause tarkoittaa, ett\xc3\xa4 toisesta planeetasta yritet\xc3\xa4\xc3\xa4n tehd\xc3\xa4 asuinkelpoinen: \xe2\x80\x9dBuilding Better Worlds\xe2\x80\x9d (suom. Parempia maailmoja rakentamassa)._NEWLINE_Rikkaalla yhti\xc3\xb6ll\xc3\xa4 on my\xc3\xb6s pime\xc3\xa4t puolensa. Yhti\xc3\xb6 tutkii salassa Alien-rotua laittomilla kokeillaan ja piilossa julkisuudelta. Yhti\xc3\xb6 k\xc3\xa4ytti omia ty\xc3\xb6tekij\xc3\xb6it\xc3\xa4\xc3\xa4n koe-el\xc3\xa4imin\xc3\xa4 Alienin jalostamisessa ja Alienien koekaniineina. Yhti\xc3\xb6 on valmis yh\xc3\xa4 julmempiin tekoihin saadakseen haluamansa, kun se ohjelmoi Ellen Ripleyn miehist\xc3\xb6n androidin varmistamaan, ett\xc3\xa4 yhti\xc3\xb6 saisi t\xc3\xa4ydellisen orgaanisen olentonsa. Teht\xc3\xa4v\xc3\xa4 kuitenkin ep\xc3\xa4onnistui._NEWLINE_My\xc3\xb6hemmin yhti\xc3\xb6 pani asialle herra Burkesin, merijalkav\xc3\xa4en yksik\xc3\xb6n mukaan LV-426:lle, mutta t\xc3\xa4m\xc3\xa4 menehtyi. T\xc3\xa4m\xc3\xa4n j\xc3\xa4lkeen yhti\xc3\xb6 yritti vangita Ripleyn, koska t\xc3\xa4m\xc3\xa4 kantoi Alien-kuningattaren alkiota sis\xc3\xa4ll\xc3\xa4\xc3\xa4n. Vuosia my\xc3\xb6hemmin Alien tuli tunnetuksi, yhti\xc3\xb6 sekaantui niihin liian useasti ja se maksoi satojen ihmisten hengen._NEWLINE_Ei tiedet\xc3\xa4, onko yhti\xc3\xb6 joutunut vastamaan teoistaan oikeudelle. Yhti\xc3\xb6ll\xc3\xa4 on todenn\xc3\xa4k\xc3\xb6isesti suuret varat ja hyv\xc3\xa4t v\xc3\xa4lit hallitukseen, joten yhti\xc3\xb6 p\xc3\xa4\xc3\xa4si helpolla pienell\xc3\xa4 korvausmaksulla ja muutamalla virkamiehen erottamisella. Alien \xe2\x80\x93 yl\xc3\xb6snousemuksessa mainitaan, ett\xc3\xa4 sittemmin Wal-Mart osti Weyland-Yutanin._NEWLINE_Yhti\xc3\xb6 valmistaa my\xc3\xb6s aseita siirtokuntien jalkav\xc3\xa4en armeijalle. Yhti\xc3\xb6ll\xc3\xa4 on my\xc3\xb6s oma henkil\xc3\xb6kohtainen turvallisuusarmeija, joka koostuu enimm\xc3\xa4kseen palkkiomets\xc3\xa4st\xc3\xa4jist\xc3\xa4 ja laittomista taisteluandroideista, joita johtaja Karl Bishop k\xc3\xa4ytti henkivartijoinaan. Yhti\xc3\xb6 my\xc3\xb6s l\xc3\xb6ysi BG-386:sta Predatorien rakentaman muinaisen pyramidin (tunnettu Aliens vs. Predator -pelist\xc3\xa4), jonka my\xc3\xb6hemmin Dark-niminen Predator r\xc3\xa4j\xc3\xa4ytti itsetuholaitteellaan. Ennen pyramidin r\xc3\xa4j\xc3\xa4ht\xc3\xa4mist\xc3\xa4 Weyland-Yutani-yhti\xc3\xb6 l\xc3\xa4hti BG-386:lta mukanaan Karl Bishop Weylandin data-muistilehti\xc3\xb6n, josta toinen Karl Bishop Weyland -androidi otti vastaan Alienin kotiplaneetan koordinaatit. Sen j\xc3\xa4lkeen Colonial Marine -sotilaat ja Karl Bishop Weyland l\xc3\xa4htiv\xc3\xa4t Xenomorph Primelle ja my\xc3\xb6s Predatorit l\xc3\xa4htiv\xc3\xa4t sinne emoaluksellaan.'